

**Výročná správa Mesta Námestovo za rok 2012**

 **Ing. Ján Kadera, primátor mesta**

**Charakteristika mesta**

Súvislejšie osídľovanie severnej časti Oravy sa uskutočňovalo od polovice 16. storočia, keď nastala zmena vo vlastnícko-právnych pomeroch tohto regiónu. Dovtedy bola Orava i s hradom kráľovským majetkom v užívaní vyšších kráľovských úradníkov. V roku 1556 prevzal Oravu do zálohy od panovníka Fraňo Thurzo, správca kráľovskej komory a bývalý nitriansky biskup. Vtedy prešla na Thurzovskú rodinu aj županská hodnosť. Noví majitelia hradu začali pomerne husto kolonizovať Oravu a zakladať dediny, medzi nimi i Námestovo.

V roku l557 vydal oravský župan František Thurzo šoltýsku listinu Ondrejovi Randovi a 11 sedliakom osady Námestovo, zriadenej na valašskom práve. Výhodná poloha na známej obchodnej soľnej ceste do poľských trhových stredísk bola jedným z rozhodujúcich faktorov hospodárskeho rozvoja, ktorý vyústil v 18.stor. do premeny poddanskej dediny, na základe čoho panovníčka Mária Terézia 14. júna 1776 udelila Námestovu trhové privilégiá. V 19. stor. bolo mesto strediskom výroby a obchodu s plátnom a od začiatku 20. stor. aj centrom politického a kultúrneho života hornej Oravy. Na konci druhej svetovej vojny , na Veľkonočný pondelok 2. apríla 1945 bolo mesto zničené a v bojoch zahynulo 64 obyvateľov.

Život v Námestove výrazne ovplyvnila výstavba Oravskej priehrady, dokončenej v roku 1953, ktorej vody zaplavili dve tretiny mesta a mnoho obyvateľov sa vysťahovalo na Dolnú zem. Rozmach Námestova v 70. rokoch ovplyvnil rozvoj priemyslu a následná bytová výstavba, ktorá vyústila do súčasnej podoby mesta. Dnes má Námestovo približne 8000 obyvateľov a od roku 1996 je okresným mestom hornej Oravy. Jazero Oravskej priehrady a okolitá príroda dáva predpoklad širokého športového vyžitia. Sú tu možnosti relaxačných športov, rybolovu, plávania, surfingu, jachtingu, turistiky, prechádzok, poľovačiek, zberu lesných plodín. Na Nábreží v Námestove vyrastajú nové zariadenia cestovného ruchu s bohatou ponukou nie len ubytovacích a reštauračných služieb, ale aj množstvom aktivít na vyžitie návštevníkov v prípade nepriaznivého počasia.

Počas letnej turistickej sezóny sa v Námestove a na Oravskej priehrade organizuje množstvo kultúrnych podujatí celoslovenského charakteru, ako sú napr. koncerty vážnej a populárnej hudby, gospelový festival „Verím pane“, v oblasti športu dokonca medzinárodného charakteru – Majstrovstvá Európy a Majstrovstvá sveta v rýchlych motorových člnoch. Z regiónu pochádza množstvo významných osobností, ako sú Anton Bernolák – prvý kodifikátor spisovnej slovenčiny, Ján Vojtaššák – katolícky biskup, Milo Urban, Martin Hamuliak – spisovatelia, najplodnejšie obdobie života (takmer 21 rokov) tu pôsobil a tvoril najväčší Slovenský básnik P. O. Hviezdoslav.

Mesto Námestovo sa nachádza na severozápadnom Slovensku. Jeho kataster zasahuje do niekoľkých orografických celkov: západnú a severozápadnú časť predstavuje Podbeskydská vrchovina, severnú a východnú časť Oravská kotlina, južnú časť Oravská Magura.

Geografická poloha mesta: nachádza sa na severozápadnom Slovensku v Žilinskom kraji. Celková rozloha: 4 447 ha 38 a 51m² K 31.12.2012 bolo evidovaných 7962 obyvateľov s trvalým pobytom v Námestove.

**Poslanie a vízia**

Rozvoj Mesta ovplyvňuje Program hospodárskeho a sociálneho rozvoja mesta Námestovo na roky 2007 – 20413 (ďalej len „PHSR“). Ide o strednodobý strategický dokument, ktorý definuje komplexnú predstavu o budúcom rozvoji mesta Námestovo a napĺňaním a realizovaním jeho konkrétnych aktivít zabezpečuje koncepčný rozvoj Mesta.

Politika kvality Mesta Námestovo definuje víziu a poslanie mesta. Víziou mesta je budovať infraštruktúru v meste Námestovo tak, aby plnila v okresnom meste úlohu nástupného centra cestovného ruchu, centra školstva, kultúry, administratívy a podnikania. Poslaním mesta je formovať Námestovo ako severoslovenské okresné centrum, ktoré využíva svoje ľudské, materiálne, prírodné a ekonomické zdroje na zvýšenie kvality života svojich občanov.

**Vízia mesta Námestovo** je výsledkom spoločnej komunikácie zástupcov mesta, poslancov, ako aj vyhodnotenia dotazníkového prieskumu u obyvateľov mesta.

 Symbolmi mesta Námestovo sú **znak**, **zástava** a **pečať** mesta. Mesto používa uvedené symboly pri výkone svojich samosprávnych funkcií.

**Znak mesta** Námestovo tvorí sv. Šimon a sv. Júda držiaci strieborný štít, na ktorom je vyobrazený čierny orol.

**Zástava a vlajka mesta** sa skladá z troch pozdĺžnych farebných pruhov rovnakej šírky – v poradí žltý, čierny a biely, pričom žltý pruh je vľavo, resp. hore. Zástrih na konci má hĺbku jednej tretiny celej dĺžky.

****

**Pečať** tvorí znak mesta Námestovo s hrubopisom "MESTO NÁMESTOVO".

 Napĺňanie vízia, poslania a politiky mesta sa zabezpečuje prostredníctvom stanovených cieľov, čím sa zabezpečuje sústavné zlepšovanie kvality služieb mesta a života obyvateľov a návštevníkov mesta.

**Orgány samosprávy**

 Mesto Námestovo je samostatným samosprávnym územným celkom. Hospodári samostatne so svojím majetkom a finančnými zdrojmi v oblasti riešenia otázok lokálneho významu.

 Orgánmi Mesta sú mestské zastupiteľstvo a primátor mesta.

 Najvyšším výkonným orgánom Mesta a štatutárnym orgánom v majetkovoprávnych a pracovnoprávnych vzťahoch je primátor. Primátorom mesta v novembri 2010 bol zvolený Ing. Ján Kadera. Za zástupcu primátora zvolený Ing. Anton Ťapák.

 Mestské zastupiteľstvo je orgánom mesta, zloženým z 13 poslancov zvolených v priamych voľbách obyvateľmi mesta. Poslanci boli volení v rámci 3 volebných obvodov v nasledovnom zložení:

**Volebný obvod č. 1:**

MUDr. Rastislav Zanovit

MUDr. Štefan Blahút

Peter Bolek

Jozef Borovjak

PaedDr. Tibor Kitaš

**Volebný obvod č. 2:**

Ing. Eduard Dunčič

PaedDr. Ján Kozoň, PhD

Martin Jankuliak

**Volebný obvod č. 3:**

RNDr. Marián Melišík

Marián Čiernik

PaedDr. Tomáš Kuchárik

Ing. Anton Ťapák

Mgr. Ferdinand Bolibruch

 Poslanci Mestského zastupiteľstva vykonávali v roku 2012 svoju prácu v 9 komisiách, a to:

* Komisia pre telovýchovu a šport
* Komisia pre verejný poriadok, dopravu a technickú činnosť v meste
* Komisia sociálna, zdravotná a bytová
* Komisia pre legislatívu, kontrolu a dražbu
* Komisia pre podnikanie, cestovný ruch, regionálny rozvoj a služby
* Komisia pre rozpočet a financie
* Komisia výstavby, ochrany životného prostredia a pôdohospodárstva
* Komisia pre mládež, vzdelávanie a kultúru
* Komisia na ochranu verejného záujmu pri výkone funkcií verejných funkcionárov

**Komisie mestského zastupiteľstva**

Mestské zastupiteľstvo zriaďuje tieto stále komisie:

* komisia sociálna, bytová a zdravotná
* komisia pre mládež, vzdelávanie a kultúru
* komisia pre telovýchovu a šport
* komisia pre podnikanie, cestovný ruch, regionálny rozvoj a služby
* komisia pre verejný poriadok, dopravu a technickú činnosť v meste
* komisia pre rozpočet a financie
* komisia pôdohospodárska
* komisia výstavby a ochrany životného prostredia
* komisia pre legislatívu, samosprávu, kontrolu a dražbu

 Mestské zastupiteľstvo môže podľa potreby zriadiť ďalšie stále alebo poradné komisie. Činnosť a pôsobnosť komisií upravuje Štatút komisií MsZ.

**Organizačná štruktúra v roku 2012**

 Mestský úrad je výkonným orgánom mestského zastupiteľstva a primátora mesta. Zabezpečuje administratívne a organizačné veci primátora, mestského zastupiteľstva a ďalších zriadených orgánov mestského zastupiteľstva. Úlohy, ktorí plní, vychádzajú zo zákona č. 369/1990 Zb. o obecnom zriadení, v znení neskorších predpisov. Mestský úrad zabezpečuje tiež prenesený výkon štátnej správy

V oblasti územného rozhodovania a stavebného poriadku zabezpečuje prenesený výkon Stavebný úrad, v oblasti matriky a hlásenia pobytu obyvateľov Matričný úrad a ohlasovňa pobytu, v oblasti školstva Školský úrad, starostlivosť o životné prostredie zabezpečuje Oddelenie výstavby a sociálnu starostlivosť zabezpečuje správne oddelenie

Organizačná štruktúra je štruktúra jednotlivých oddelení Mestského úradu. Organizačne vymedzuje základné oddelenia a vzťahy medzi nimi. Jej cieľom je vytvárať podmienky pre účinné a efektívne riadenie.

V priebehu roka 2012 nedošlo k zmene organizačnej štruktúry.

**Služby pre obyvateľov**

Mestský úrad, ktorý zabezpečuje služby občanom prostredníctvom jednotlivých oddelení sídli na ulici C. Metoda.

Zoznam oddelení je nasledovný:

* právne oddelenie
* správne oddelenie, sociálne veci, mládež, šport
* finančné oddelenie
* oddelenie výstavby
* školský úrad.
* mestská polícia

**Rozpočet Mesta Námestovo**

 Rozpočet je základným nástrojom finančného hospodárenia a plánovania finančných tokov Mesta Námestovo. Rozpočet obce bol schválený obecným zastupiteľstvom dňa 19.12.2011 uznesením č. 138/2011

Rozpočet bol v priebehu roka 2012 zmenený, formou rozpočtových opatrení, deväťkrát:

* prvá zmena schválená dňa 27.2.2012 uznesením č. 8/2012
* druhá zmena schválená dňa 30.4.2012 uznesením č. 25/2012
* tretia zmena schválená dňa 13.6.2012 uznesením č. 61/2012
* štvrtá zmena schválená dňa 23.7.2012 uznesením č. 79/2012
* piata zmena schválená dňa 1.10.2012 uznesením č. 85/2012
* šiesta zmena schválená dňa 8.10.2012 uznesením č. 109/2012
* siedma zmena schválená dňa 5.11.2012 uznesením č. 113/2012
* ôsma zmena schválená dňa 11.12.2012 uznesením č. 145/2012
* deviata zmena schválená primátorom dňa 31.12.2012 a dané na vedomie poslancom MsZ dňa 4.2.2013 (na základe VZN 1/2010).

Zmeny predstavovali úpravu rozpočtu účelovo určených prostriedkov poskytnutých zo štátneho rozpočtu, z Európskej únie a iných prostriedkov poskytnutých na konkrétny účel, z rozpočtu iného subjektu verejnej správy. Uvedené zmeny spôsobili úbytok príjmov a nárast výdavkov rozpočtu Mesta Námestovo. Schválený rozpočet bežných príjmov bol v priebehu roka navýšený o 230.051 € a schválený rozpočet bežných výdavkov bol navýšený o 192.077 €. Schválený rozpočet kapitálových príjmov bol navýšený o sumu 24.520 €. Schválený rozpočet kapitálových výdavkov bol navýšený o sumu 527.758 .

Kapitálové výdavky boli navýšené predovšetkým z dôvodu rekonštrukcií ulíc (kapitola 04.5.1.) a asfaltovaniu sídlisk, rekonštrukcií Nábrežia,... (viď kapitola 06.2.0.). Zároveň sme v kapitole 09.1.2. Základné vzdelanie ( v budove ZŠ Komenského) navýšili kapitálové výdavky o sumu 41.234 €. Finančné prostriedky boli použité na zriadenie novej triedy v MŠ Komenského a statické zastabilizovanie a rekonštrukciu soc. zariadenie v CVČ.

Do rozpočtu Mesta Námestovo boli v roku 2012 zapájané príjmové a výdavkové finančné operácie. Schválený rozpočet príjmových finančných operácií bol počas roka znížený o 169.739 €. Rozpočet výdavkových finančných operácií nebol počas roka 2012 upravovaný, t.z. bol bez zmeny.

Najväčším zdrojom príjmov do rozpočtu Mesta boli v roku 2012 daňové príjmy, ktoré tvorili až 72,63% všetkých príjmov Mesta. Najväčšiu časť daňových príjmov tvorí výnos z dane z príjmov fyzických osôb, tzv. podielová daň.

Výdavková časť rozpočtu je rozdelená do šestnástich programov, ktoré sú vnútorne členené na podprogramy a prvky. Najväčší podiel na výdavkoch tvorili výdavky z programu 9. Vzdelávanie.

Mesto Námestovo hospodárilo v roku 2012 s prebytkovým bežným rozpočtom v sume 479.329 €, s prebytkovým kapitálovým rozpočtom v sume 131.104. Prebytok z finančných operácií je v sume 337.821 €.

Rozdiel medzi bežnými príjmami, kapitálovými príjmami, príjmami z finančných operácií a bežnými výdavkami, kapitálovými výdavkami a výdavkami z finančných operácií bol k 31.12.2012 948.254 €.

Po odpočítaní nevyčerpaných účelovo určených finančných prostriedkov v sume 11246,60 € je výsledok hospodárenia 937.007,40 €.

Zostatok disponibilných zdrojov v celkovej sume 937.007,40 € bol preúčtovaný do rezervného fondu Mesta Námestovo, kde bude ponechaný na vykrytie budúcich výdavkov mesta, podľa rozhodnutia mestského zastupiteľstva, a to schválením záverečného účtu za rok 2012.

|  |  |  |  |
| --- | --- | --- | --- |
|  | **Príjmy v €** | **Výdavky v €** | **Rozdiel v €** |
| **Bežný rozpočet** | **5011215** | **4531886** | **+ 479329** |
| **Kapitálový rozpočet** | **1204748** | **1073644** | **+131104** |
| **Finančné operácie** | **350511** | **12690** | **+ 337821** |
| **Celkový rozpočet** | **6566474** | **5618220** | **+ 948254** |

**Finančné výkazy**

**A K T Í V A**

|  |  |  |
| --- | --- | --- |
| **Názov**  | **ZS k 1.1.2012** | **KZ k 31.12.2012** |
| **Majetok spolu** | 20668797,00 | 21806522,92 |
| **Neobežný majetok spolu** | 17642557,00 | 18331140,57 |
| z toho : |  |  |
| Dlhodobý nehmotný majetok | 54789,00 | 68053,45 |
| Dlhodobý hmotný majetok | 16132803,00 | 16808121,41 |
| Dlhodobý finančný majetok | 1454965,00 | 1454965,71 |
| **Obežný majetok spolu** | 3021826,00 | 3472866,10 |
| z toho : |  |  |
| Zásoby | 2005,00 | 2187,64 |
| Zúčtovanie medzi subjektmi VS | 2531473,00 | 2395535,75 |
| Dlhodobé pohľadávky | 0,00 | 0,00 |
| Krátkodobé pohľadávky  | 92341,00 | 81852,89 |
| Finančné účty  | 395997,00 | 993289,82 |
| Poskytnuté návratné fin. výpomoci dlhodobé | 0,00 | 0,00 |
| Poskytnuté návratné fin. výpomoci krátkodobé | 0,00 | 0,00 |
| **Časové rozlíšenie**  | 4414,00 | 2516,25 |

**P A S Í V A**

|  |  |  |
| --- | --- | --- |
| **Názov** | **ZS k 1.1.2012** | **KZ k 31.12.2012** |
| **Vlastné imanie a záväzky spolu** | 20668797,00 | 21806522,92 |
| **Vlastné imanie**  | 13236054,00 | 12988479,57 |
| z toho : |  |  |
| Oceňovacie rozdiely  | 293,00 | 293,09 |
| Fondy | 0,00 | 0,00 |
| Výsledok hospodárenia  | 13153790,00 | 13303593,16 |
| **Záväzky** | 330251,00 | 943861,26 |
| z toho : |  |  |
| Rezervy  | 43093,00 | 215982,78 |
| Zúčtovanie medzi subjektmi VS | 0,00 | 7368,00 |
| Dlhodobé záväzky | 128346,00 | 116452,28 |
| Krátkodobé záväzky | 158812,00 | 604058,20 |
| Bankové úvery a výpomoci | 0,00 | 0,00 |
| **Časové rozlíšenie** | 7102492,00 | 7874182,09 |

**Informácie o výnosoch a nákladoch**

**Výnosy - popis a výška významných položiek výnosov**

|  |  |  |
| --- | --- | --- |
| **Druh výnosov** | **Popis /číslo účtu a názov/**  | **Suma v €**  |
| 1. tržby za vlastné výkony a tovar
 | 602 – Tržby z predaja služieb | 40122,31 |
| 1. zmena stavu vnútroorganizačných zásob
 |  | 0 |
| 1. aktivácia
 |  | 0 |
| 1. daňové a colné výnosy a výnosy z poplatkov
 | 632 – Daňové výnosy samosprávy | 3215137,09 |
|  | 633 – Výnosy z poplatkov  | 297980,67 |
| 1. finančné výnosy
 | 662 – Úroky  | 4635,74 |
| 1. mimoriadne výnosy
 | 672- Náhrady škôd  | 0 |
| 1. výnosy z transferov
 | 691 - Výnosy z bežných transferov z rozpočtu  obce ... | 0 |
|  | 692 - Výnosy z kapitálových transferov z rozpočtu  obce ... | 0 |
|  | 693 - Výnosy samosprávy z bežných transferov zo  štátneho rozpočtu ... | 139974,72 |
|  | 694 - Výnosy samosprávy z kapitálových  transferov zo štátneho rozpočtu ... | 365935,36 |
|  | 695 - Výnosy samosprávy z bežných transferov od  EÚ  | 0 |
|  | 696 - Výnosy samosprávy z kapitálových  transferov od EÚ | 12629,18 |
|  | 697 - Výnosy samosprávy z bežných transferov od  ostatných subjektov mimo verejnej správy | 147,74 |
|  | 698 - Výnosy samosprávy z kapitálových transferov od ostatných subjektov mimo verejnej správy | 3513,98 |
|  | 699 - Výnosy samosprávy z odvodu rozpočtových príjmov | 111756,01 |
| 1. ostatné výnosy, napr. pokuty, penále, úroky
 |  |  |
| z omeškania a výnosy z poplatkov |  |  |
| **Spolu**  |  | **4191832,8** |

**Náklady - popis a výška významných položiek nákladov**

|  |  |  |
| --- | --- | --- |
| **Druh nákladov** | **Popis /číslo účtu a názov/**  | **Suma v €**  |
| 1. spotrebované nákupy
 | 501 – Spotreba materiálu  | 63973,76 |
|  | 502 – Spotreba energie | 145500,56 |
| 1. služby
 | 511 – Opravy a udržiavanie | 41376,89 |
|  | 512 – Cestovné | 1674,28 |
|  | 513 – Náklady na reprezentáciu  | 5362,04 |
|  | 518 – Ostatné služby  | 117534,26 |
| 1. osobné náklady
 | 521 – Mzdové náklady  | 692669,06 |
|  | 524 – Zákonné sociálne poistenie | 234086,93 |
|  | 525 – Ostatné sociálne poistenie | 2178,06 |
|  | 527 – Zákonné sociálne náklady | 37727,05 |
| 1. dane a poplatky
 | 538 – Ostatné dane a poplatky | 2501,74 |
| 1. odpisy, rezervy a opravné položky
 | 551 – Odpisy dlhodob. nehmot.a hmotn.maj. | 771018,95 |
|  | 553 – Tvorba ostat.rezerv z prevádzk.činn. | 215982,78 |
|  | 558 – Tvorba ostat.oprav.položiek z prev.čin. | 3759,22 |
| 1. finančné náklady
 | 562 – Úroky | 4991,88 |
|  | 568 – Ostatné finančné náklady | 20906,12 |
| 1. mimoriadne náklady
 |  | 0 |
| 1. náklady na transfery a náklady z odvodu
 | 584 – Nákl. na transf.z rozpočtu obce do RO a PO | 2025037,09 |
|  príjmov | 586 – Nákl. na transfery z rozpočtu obce subjektom mimo verejnej správy | 402093,00 |
| 1. ostatné náklady
 |  |  |
|  |  |  |

**Prehľad o stave a vývoji dlhu k 31.12.2012**

Obec k 31.12.2012 eviduje nasledovné záväzky:

* voči bankám 0,00 €
* voči dodávateľom 506695,88 €
* voči štátnemu rozpočtu 37079,84 €
* voči zamestnancom 43253,04 €

Mesto Námestovo v roku 2012 neuzatvorilo žiadnu úverovú, leasingovú ani inú zmluvu, z ktorej by mu vyplýval záväzok.

**Významné skutočnosti ovplyvňujúce hospodárenie mesta**

 Mesto Námestovo v roku 2012 hospodárilo s prebytkom 948.254 €.

 Hlavným zdrojom príjmov rozpočtu sú podielové dane, ktoré v roku 2012 predstavovali sumu 2.811.800 €. V porovnaní s rokom 2011 došlo k nárastu príjmu z podielových daní o 69.987 €.

 Pokračuje súdny spor so Stavebným podnikom, s.r.o., so sídlom v Námestove.

Rozsudkom č.5Cb/36/2012-62; IČS: 5812200926, zo dňa 3.1.2013, Okresný súd Námestovo rozhodol, že sme povinní zaplatiť Stavebnému podniku, s.r.o., Miestneho priemyslu 561, 029 01 Námestovo, sumu 95.505,50 € s príslušenstvom. Mesto Námestovo voči tomuto rozsudku podalo odvolanie na Krajský súd v Žiline. Krajský súd Žilina do dnešného dňa v danej veci nerozhodol. Na daný súdny spor sme vytvorili rezervu.

**Prílohy:**

1. Organizačná štruktúra mesta a mestského úradu
2. Súvaha k 31.12.2012
3. Výkaz ziskov a strát k 31.12.2012
4. Poznámky k individuálnej účtovnej závierke za rok 2012.

V Námestove, dňa 10.9.2013

Osoba zodpovedná za spracovanie:

Ing. Milan Rentka, prednosta

**Návrh uznesenia:**

Mestské zastupiteľstvo v Námestove schvaľuje výročnú správu k IÚZ za rok 2012.